U-I-55/00
Natisni
Opravilna št.:
U-I-55/00
Datum odločitve:
12. 6. 2003
ECLI:
ECLI:SI:USRS:2003:U.I.55.00
Akt:
Zakon o pokojninskem in invalidskem zavarovanju (Uradni list RS, št. 26/03 - ur.p.b.) (ZPIZ), 183. čl.
Izrek:
Postopek za preizkus pobude za začetek postopka za oceno ustavnosti 183. člena Zakona o pokojninskem in invalidskem zavarovanju (Uradni list RS, št. 26/03 - ur.p.b.) se ustavi.
Evidenčni stavek:
Ustavno sodišče ustavi postopek za preizkus pobude, če v primeru spremembe izpodbijanega splošnega akta med postopkom pobudnik na poziv Ustavnega sodišča ne sporoči, ali pri pobudi vztraja ter v tem primeru utemelji in izkaže svoj sedanji pravni interes.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Jožef Šket, Ljubljana
Datum vloge:
23. 2. 2000
Vrsta odločitve:
sklep
Vrsta rešitve:
ustavitev
Dokument:
US22457
Dokument v PDF obliki:
U-I-55-00.pdf
113 KB
Prenesite datoteko
U-I-55/00-6
12. 6. 2003
SKLEP
Ustavno sodišče je v postopku za preizkus pobude Jožefa Škete iz Ljubljane na seji dne 12. junija 2003
sklenilo:
Postopek za preizkus pobude za začetek postopka za oceno ustavnosti 183. člena Zakona o pokojninskem in invalidskem zavarovanju (Uradni list RS, št. 26/03 - ur.p.b.) se ustavi.
Obrazložitev
1. Pobudnik je dne 22. 2. 2000 vložil pobudo za začetek postopka za oceno ustavnosti 183. člena Zakona o pokojninskem in invalidskem zavarovanju (v nadaljevanju ZPIZ-1), ki ureja znižanje pokojnine glede na dodatne dohodke uživalca pokojnine, ki še ni dopolnil polne starosti. Menil je, da ni v skladu z drugim odstavkom 14. člena Ustave, ker naj bi upokojence, ki še niso dopolnili polne starosti, neutemeljeno obravnaval neenako v primerjavi z drugimi upokojenci, zlasti še s tistimi, ki so se upokojili pred 31. 12. 1999.
2. Z 72. členom Zakona o spremembah in dopolnitvah Zakona o pokojninskem in invalidskem zavarovanju (Uradni list RS, št. 109/01 - ZPIZ-1C) je bil dodan nov 428.b člen, s katerim je določen odlog uporabe določb o znižanju pokojnine zaradi dodatnih dohodkov, tako da se določba 183. člena uporablja od 1. 1. 2004 dalje.
3. Ustavno sodišče je pobudnika z dopisom z dne 24. 3. 2003 pozvalo, naj Ustavnemu sodišču sporoči podatke, s katerimi bo izkazal pravni interes za izpodbijanje 183. člena ZPIZ-1, in ga opozorilo na posledice, če v danem roku na poziv ne bo odgovoril.
4. Pobudnik Ustavnemu sodišču ni poslal zahtevanih pojasnil, zato je Ustavno sodišče postopek ustavilo.
5. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 15/94 - ZUstS) v sestavi: namestnik predsednice dr. Janez Čebulj, ter sodnice in sodniki, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Namestnik predsednice
dr. Janez Čebulj